ชิงร้อยชิงล้าน ว้าว ว้าว ว้าว

ชิงร้อยชิงล้าน ว้าว ว้าว ว้าว ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) เป็นรายการประเภทเกมโชว์ในช่วง 6 เทปแรกของรายการ ภายหลังเป็นวาไรตี้โชว์ ที่เปลี่ยนชื่อมาจากชิงร้อยชิงล้าน Sunshineday ปัจจุบันออกอากาศทุกวันอาทิตย์ เวลา 14.30 - 16.00 น. และออกอากาศซ้ำอีกครั้งในวันจันทร์ เวลา 21:15 - 22:45 น. ทางช่องเวิร์คพอยท์ หมายเลข 23

ชิงร้อยชิงล้าน ว้าว ว้าว ว้าว เป็นรายการเกมโชว์ที่เปลี่ยนชื่อมาจาก ชิงร้อยชิงล้าน Sunshineday รวมถึงปรับปรุงรูปแบบและฉากใหม่ ออกอากาศครั้งแรกเมื่อวันอาทิตย์ที่ 5 กรกฎาคม พ.ศ. 2558 เวลา 14:30 - 17.00 น. และออกอากาศซ้ำในวันจันทร์ เวลา 21:30 - 24:00 น. เนื่องจากตามคำเรียกร้องที่อยากให้ชิงร้อยชิงล้านกลับมาออกอากาศกลางคืนอีกครั้ง

ตั้งแต่วันที่ 5 พฤศจิกายน พ.ศ. 2560 ชิงร้อยชิงล้านได้เปลี่ยนแปลงฉากใหม่ ให้มีความเหมือนละครเวทีมากขึ้น เพิ่มอรรสรถมากกว่าเดิม มีเวทีทั้งด้านหัวสิงโต และด้านหลังมีจอ LED ขนาดใหญ่ แบ่งคนดูเป็นสองฝั่ง (ซ้าย - ขวา) แล้วมีการแสดงละครและเล่นเกมต่าง ๆ อยู่ในบริเวณตรงด้านหน้าและด้านหลัง นับเป็นรูปแบบที่ 2 ของยุคชิงร้อยชิงล้าน ว้าว ว้าว ว้าว

ในปี พ.ศ. 2559 รายการ ชิงร้อยชิงล้าน ว้าว ว้าว ว้าว ขายลิขสิทธิ์รูปแบบรายการให้กับ บริษัท Dong Tay Promotion จำกัด (ด็อง ไตย โปรโมชั่น) และ นำไปออกอากาศที่ประเทศเวียดนามชื่อว่า KY TAI THACH DAU WOW WOW WOW ซึ่งออกอากาศทางสถานีโทรทัศน์นครโฮจิมินห์ ช่อง 7 (HTV 7 HD) และ ล่าสุด ในปี พ.ศ. 2560 รายการ ชิงร้อยชิงล้าน ว้าว ว้าว ว้าว ขายลิขสิทธิ์รูปแบบรายการให้กับ บริษัท Elang Mahkota Teknologi จำกัด และ นำไปออกอากาศที่ประเทศอินโดนีเซียชื่อว่า CRING CRING WOW WOW WOW ซึ่งออกอากาศทางสถานีโทรทัศน์เอสซีทีวี (SCTV)

เป็นช่วงสืบเนื่องมาจากยุคชิงร้อยชิงล้าน ชะชะช่า และ ชิงร้อยชิงล้าน ซันไชน์ เดย์ เป็นการแสดงละครของแก๊งสามช่า โดยจะมีเนื้อหาและดารารับเชิญแตกต่างกันในแต่ละสัปดาห์ มีความยาวตอนละ 40 - 50 นาที บางตอนเหลือ 30 นาที บางตอนได้เพิ่มความยาวเป็นตอนละ 1 ชั่วโมง โดยตั้งแต่ 7 มกราคม พ.ศ. 2561 ละครจะมีความยาวตอนละ 30 - 35 นาที เนื่องจากดวลาออกอากาศที่ลดลงสามารถดูรายชื่อตอนละครสามช่าและดารารับเชิญได้ที่ "รายชื่อตอนละครสามช่า"

เป็นช่วงสืบเนื่องมาจากยุค ชิงร้อยชิงล้าน ชะชะช่า และ ชิงร้อยชิงล้าน ซันไชน์ เดย์ ผู้เข้าแข่งขันจะต้องเลือกแก๊งสามช่า 1 คน จาก 4 คน คือ หม่ำ เท่ง โหน่ง และตุ๊กกี้ (ปัจจุบันเหลือแค่สามคน คือ หม่ำ เท่ง โหน่ง) เมื่อผู้เข้าแข่งขันเลือกแก๊งสามช่าครบแล้ว จากนั้นก็จะมาร่วมเล่นเกมพร้อมๆกันกับแก๊งสามช่า ซึ่งเกมส่วนใหญ่สืบเนื่องมาจากยุคชะชะช่าและซันไชน์เดย์ โดยทีมของใครที่มีผลการแข่งขันดีที่สุด ผู้เข้าแข่งขันในทีมนั้นจะเป็นผู้ชนะ

เป็นช่วงใหม่โดยในช่วงนี้จะมีบุคคลปริศนาทั้งหมด 3 คน โดยจะมีเพียงคนเดียวที่ทำอาชีพสุดว้าวของประจำสัปดาห์นั้นๆ โดยให้ผู้ร่วมรายการทั้ง 3 คน และแก๊งสามช่า (โดยจับคู่มาจากช่วงที่แล้ว) ทายว่าใครคือผู้ที่อาชีพสุดว้าว และผู้ที่เป็นอาชีพสุดว้าวจะออกมาโชว์ความสามารถในอาชีพของตน (ให้ดารารับเชิญที่เป็นผู้ชนะพูดความจริงให้กับบุคคลปริศนา ส่วนดารารับเชิญที่เป็นผู้แพ้จะต้องพูดโกหกให้กับบุคคลปริศนา) โดยคนแรกที่ออกมาเฉลยจะเป็นอาชีพสุดว้าวคนรอง คนที่สองจะออกมาโชว์ความสามารถพิเศษ และคนสุดท้ายจะเป็นอาชีพสุดว้าวตัวจริง

อนึ่ง ตั้งแต่เทปวันที่ 28 มกราคม 2561 เป็นต้นไป เปลี่ยนแปลงกติกาเล็กน้อย โดยมีบุคคลที่มีอาชีพสุดว้าวนั้นๆ 1 คน หรือเป็นกลุ่มของบุคคลที่ทำอาชีพสุดว้าว แสดงความสามารถและท้าทายความสามารถนั้นต่อแก๊งสามช่า โดยให้ผู้ร่วมรายการทั้ง 3 คน ทายว่าแก๊งสามช่าทำได้หรือไม่ได้ ซึ่งเหมือนกับผู้กล้าท้าแก๊งสามช่า (เกมทำได้หรือทำไม่ได้) ใน ชิงร้อยชิงล้าน ชะชะช่า ถ้าทำไม่ได้แก๊งสามช่าจะถูกลงโทษ ของที่ถูกนำมาลงโทษจะเป็นของที่เกี่ยวข้องกับอาชีพสุดว้าวในตอนนั้น ภายหลังได้เปลี่ยนแปลงกติกาอีกเล็กน้อย คือ การยกเลิกให้ผู้ร่วมรายการทายว่าแก๊งสามช่าทำได้หรือไม่ได้ ถ้าแก๊งสามช่าทำไม่ได้ จะมี 1 คนในแก๊งสามช่าที่ถูกลงโทษ ซึ่งการท้าทายในแต่ละเทป มีทั้งแข่งเดี่ยว (แข่งกันเองแล้วให้บุคคลที่มีอาชีพสุดว้าวตัดสินการแข่งขัน) หรือช่วยเหลือกันเป็นทีม (แข่งกับบุคคลที่มีอาชีพสุดว้าว)

เป็นช่วงสืบเนื่องมาจากยุค ชิงร้อยชิงล้าน ชะชะช่า ในปี พ.ศ. 2554 และ ชิงร้อยชิงล้าน ซันไชน์ เดย์ โดยเป็นการนำคลิปความสามารถแปลก ๆ จากทั่วทุกมุมโลกมาให้ได้ชมกัน หลังจากนั้นจะเชิญผู้ที่มีความสามารถเช่นเดียวกับในคลิปที่เป็นคนไทย หรือคนในคลิปมาแสดงความสามารถ ซึ่งหลังจากนั้นจะมีการท้าเกิดขึ้น โดยการท้านั้นพิธีกรจะกำหนดกติกาสำหรับท้าผู้ที่เชิญมา และผู้ที่ถูกท้าจะต้องทำให้ได้ตามคำท้าของพิธีกร

สำหรับผู้เข้าแข่งขันจะมีหน้าที่ทายว่าผู้ที่เชิญมาจะทำได้ตามคำท้าหรือไม่ ถ้าทายถูกจะได้รับ 1 คะแนน เฉพาะวันที่ 8 พฤษภาคม พ.ศ. 2559 ทางรายการปรับเปลี่ยนรูปแบบคือจะมีตัวเลือกอยู่ 2 ข้อ เพียงแค่ผู้เข้าแข่งขันทาย 1 ใน 2 ข้อนี้ ถ้าทายถูกจะได้รับ 1 คะแนน และ ถ้าทายผิดจะไม่ได้คะแนน

ในวันที่ 18 - 25 มิถุนายน พ.ศ. 2560 รายการได้ตัดช่วงท้าคนชนคลิปออกเนื่องจากรายการได้ลดเวลาออกอากาศจากเดิม 2 ชั่วโมง 15 นาที ลงเหลือ 1 ชั่วโมง 30 นาที

ในรอบนี้ผู้ที่ผ่านเข้ารอบจะได้เล่นในรอบนี้ โดยมีกติกาว่า มีแท่งว้าว 6 แท่ง มีเงินรางวัลแท่งละ 10,000 บาท และแท่งดำ ไม่เงินรางวัลใดๆ 6 แท่ง (ในช่วงวันที่ 5 - 12 กรกฎาคม 2558 ใช้เป็นกุญแจทอง-กุญแจดำ) ทั้งนี้ถ้าหากผู้เข้าแข่งขันสามารถเลือกได้แท่งว้าวทั้ง 6 ครั้ง จะได้รับเงินรางวัล 1,000,000 บาท (ผู้สนับสนุนหลักในการชิงโชค คือ เครื่องดื่มบิ๊กเฟรช) อย่างไรก็ดี ในยุคนี้ถือเป็นยุคที่ 3 ที่ไม่มีการเปิดป้ายสะสมเงินรางวัลในรอบแจ็คพอต ต่อจาก ชิงร้อยชิงล้าน (ยุคแรก) และชิงร้อยชิงล้าน ซันไชน์ เดย์ และยังไม่มี Jackpot แตกเลยจนถึงปัจจุบัน แต่ทว่าในรอบนี้ใช้ในรายการเพียง 6 เทปเท่านั้น (5 กรกฎาคม - 2 สิงหาคม 2558 และ 27 กันยายน 2558)
หลังจากที่ยกเลิกรอบแจ๊คพอต ทางรายการได้ใช้กติกาใหม่และเปลี่ยนรอบใหม่ โดยผู้เข้าแข่งขันทั้ง 3 ท่านจะได้เล่นรอบนี้ โดยมีกติกาอยู่ว่า ผู้เข้าแข่งขันทั้ง 3 ท่านจะได้เข้ามาเล่นในรอบนี้ทั้งหมด โดยจะให้ทั้ง 3 ท่านเลือกแท่ง 1-12 โดยมีแท่งว้าว 10 แท่ง มีเงินรางวัลแท่งละ 10,000 บาท และแท่งดำ ไม่เงินรางวัลใดๆ 2 แท่ง หากทั้ง 3 ท่านคะแนนเท่ากันทั้งหมด ทั้ง 3 ท่านมีสิทธิ์หยิบคนละ 1 แท่ง (ในเทปวันที่ 23 กรกฎาคม 2560 มีคะแนนเท่ากันคนละ 2 คะแนน ทุกท่านเลยได้หยิบคนละ 2 แท่ง) หากมี 1 ท่านคะแนนมากที่สุด จะมีสิทธิ์หยิบ 2 แท่ง สองท่านที่เหลือหยิบคนละ 1 แท่ง แต่ถ้าคะแนนนำและเท่ากัน 2 ท่าน มีสิทธิ์หยิบคนละ 2 แท่ง ที่เหลือหยิบ 1 แท่ง (ผู้สนับสนุนหลักในการชิงโชค คือ เครื่องดื่มบิ๊กเฟรช ต่อมาเป็นโทรศัพท์มือถือออปโป คาเมร่าโฟน และเปลี่ยนเป็นอาทเจล) (เริ่มใช้กติกานี้ตั้งแต่วันที่ 9 สิงหาคม - 20 กันยายน 2558 และ 4 ตุลาคม 2558 - ปัจจุบัน) โดยไม่มีการแจกเงิน 1,000,000 บาทเป็นแจ๊คพอตเหมือนตามชื่อรายการเหมือนในอดีต ใช้จนถึง 13 สิงหาคม 2560
เป็นช่วงสืบเนื่องมาจากยุค ชิงร้อยชิงล้าน ชะชะช่า ใน พ.ศ. 2554 และ ชิงร้อยชิงล้าน ซันไชน์ เดย์ โดยเป็นการแสดงมายากลของเท่ง เถิดเทิง หรืออาจารย์คง ที่นำมาเสนอในแต่ละสัปดาห์ จนพิธีกร ดารารับเชิญ และผู้ชมในห้องส่งจนต้องร้องเสียงดัง "ว้าว ว้าว ว้าว" โดยเป็นช่วงโชว์ช่วงสุดท้ายของรายการ